Likatsin 73 (Art. 73 ). Xtlawananín tapakgsit tlan tatlawa:
I. Tamaknú laksasti lakatnu pulatamatni nak lipulatamatni;|II. Makgenukanit.|IV. (Makgenukanit).|V. Akxni natalajsija xputawilh xalanka xtatlewekglhat lipulatamatni.|VI. (Makgenukanit)|VII. Akxni nawalikan lilakgaxokgon nemá taskini nalilakgtaxtu lipulatamatni.|VIII. Xlakata nalimatlewekglhkan makgantaxtunina' mapakgsina akxni tlan napawanan nak lanka pulataman ana' níku mapakgsinan chu xlakata namatlaninikan amá tapawa chu pala namatlanikan usu maxokgoninankan xala lanka pulataman. Nikxni nalakkaxla akgtum tapawa pala ni'amaka litlawakan akgtum tatlaw nemá limawakga tatlajat nak xalikakapulhuwa, watiya tlan akxni amaka limakgtayakan kintuminkan xala nak Méjiko, nema nalakgxtapalinankan, chu akxni nawan xapuxku mapakgsina xalanka pulataman akxni nataskini xalakapala lawan tapakgsin xalikatsin 29. Nachuna namatlanikan kata kata nema namanukan nak talakpulhkattalaktlaw, pala chu makglakaskin puxku mapakgsina ixpulakni lipulatamatni chu xamakgapitsi pumapakgsin nemá aná takailhawakana, lawan tapakgsin. Xapuxku mapakgsina xatilanka pulataman nakamakatsiní xlakaxtlawananín tapakgsi kata kata lalaktlawaka ama tapawa; nachu xapuxku mapakgsina xalaixkilhpulakni lipulatamatni namakatsininan lalaklalh ama tapawa. xapuxku mapakgsina xalaixkilhpulakni lipulatamatni nakamakatsini xatamakxtumit lakatitayananín xala nak xala ixkilhpulakni lipulatamatni, akxni namasta xtatlaw; IX. Xlakata ninamachokgokan lamakgtamawanat lata lakatunu pulatamatni.|X. Xlakata natlawakan tapakgsit lata ixlitilanka Méjiko xaxchalat tiyat, xtamakglhtasit katiyatni, lilakkaxtlawanat, limapankgan, tutapankga, lilakgastan, tastan chu tatamaw, takgamanxalitlajan, tamastan xaliskujut tumin, tuliskgonan chu xatamaxtut tapakgsit xataskujut nema nalita'na tapakgsit 123;|XI. Xakata natlawakan usu namakgenukan taskujut xakakapulhuwa xalak lipulatamatni chu lhkakan , makstukkan usu maktsuwikan xtaskgawkan.|XII. Akxni nala xatachiwin la lakatakit, natatatiyaní tuku xlakata namakamasta xapuxku mapakgsina xlitilanka Méjiko.|XIII. Akxni nawan tapakgsit pala tlan usu nitlán xakilhtum pupunu' usu xalak tiyat, chu tamaxtut tapakgsit nemá nalichiwinan xtalakgchan xalak pupunu' akxni aks lamaka chu akxni lalakatakikanit.|XIV. Akxni namakgampakikan chu namatlewekglhkan xapukgantaxtun makgtakgalhnanín xalipulatamatni : Xmakgtakgalhnanín lipulatamatni xakatiyatni, xalakpupunú, xalaka'unin, chu natalakkaxwali lanatatamakgstokga chu lanatatlawa ixtamamakkitkan.|XV. Akxni natlawakan li'anat usu laktsu tapakgsin xalitamakgstokgni, xalitamakamastatlikan, chu xalilakkaxwalin xmakgtakgalhnanín lipulatamatni, chu natakwentaja tiku taliyana xanapuxkun chu xamakgamakgtayananín chu xálitlewekge lawankanit natali'n la wan laktsu tapakgsin.|XIX. Akxni nawalikan laktsu xatapakgsit nema nali'an xatachapan usu xatakgalhin tiyat nema nikgalhi ixpuchina nachu laxtapalh nawan.|XX. Akxni namaxtukan tapakgsit ixlitamakgstokgnikan xaixlakgxokgo xapuxku mapakgsina' chu xamakgtayana xala'alakatunu xalakinpulatamatkan.|XXIV. Akxni namaxtukan tapakgsit nema lakpulhkalin xataputsan xalikxtu xaliplatamatni chu xamakgapitsi nema kamakgaxmata, kamachokgo usu kaputsananí ixlitatlewekglhat xatamakxtumin xala kapulatamananín.|XXV. Xlakata natawala, natamakgstokga chu tlan na'na nak wakg lanka kinpulatamankan pumakgalhtawakgen xalakatukuxtu, xalikilhtsukut, xalikxtu, xakilhmaktuy, xalitaskujut, xaliputsan, xatlan tatlaw, chu xatamasin liskujni, xaliskujni xalakatukuxtu, xataskujut xtamakglhtasit tiyat, xalaktsu taskujut, pukxilhni, chu xamakgapitsi pukgalhtawakga nema tamasi xatakatsit liwakg xalatamananín nak pulataman Méjiko chu natatlawa tapakgsit nak wakg pukgalhtawakga; akxni natlawakan tapakgsit nema nalichiwinan tu kgalhikanxalakgmakan la lakchikinan xalakgmakan nema kiliwakgkan nak lanka pulataman, nachuna akxni natlawakan tapakgsit nema lichiwinan tapitsit nak lipulataman, lakatunu pulatan, chu xputapakgsin laktsu pulatan xatatlaw tamasin chu xatamastan tumin naj ja'é pumastan xalikakapulhuwa, chu napatsakan tamamakxtumit usu lalilakgchapalikan nak xatakgalhtawakgat nak lanka pulatamat Méjiko. Xalimakanajlit takgalhtawakga nema namaxtukan namakwan lata ixlitilanka kinpulatamankan Méjiko.|XXX. Akxni namaxtukan wakg tapakgsin nemá taskiní, nata'axila túku kamaktini, chu wakg nemá kamaxki litlewekge limapakgsin xalitlewekge nak limakxtum.